ஒரு பிரதேசத்தின் மரபீனி வளத்தைஜீன்குளம் (Gene Pool) என்று குறிப்பிடுவார்கள். நம்முடைய ஜீன் குளம் இப்போது வேகமாக வற்றிக் கொண்டிருக்கிறது! இதைக் கண்டு கவலை கொண்ட சில நல்ல இதயங்கள், ஆங்காங்கே ஜீன் வங்கிகளை ஏற்படுத்தி அவற்றைப்பாதுகாக்க முயற்சி செய்து வருகின்றனர். ஜீன்வங்கிகள் திவாலாகி விடுமா....? என்கிற பயமும் விஞ்ஞானத்திற்கு உண்டு. பண்டைய கோபுரங்களின் உச்சியில் வெள்ளத்துக்கு எட்டாமல் பெரிய கலசங்கள் அமைத்து அதற்குள் மரக்கால் கணக்கில் தானியங்களைச் சேகரித்துசீல் வைத்திருந்தாகச் செல்வார்கள். இது அவர்கள்டெக்னாஜியால் முடிந்தவரை ஜீன் வங்கி ஏற்படுத்தும் யுக்தியாக இருக்கலாம். லேசாகத் திறந்து பார்க்க அனுமதித்தால் ராஜராஜன்காலத்தில் சோழநாட்டு கேழ்வரகு எப்படி இருந்ததென்று தெரிந்து கொள்ள ஆசை.